Óstarfhæf borgarstjórn.

Það er stjórnarkreppa í Reykjavíkurborg. Sjálfstæðisflokkurinn ekki stjórntækur. Oddviti hans, rúinn trausti, streitist við að sitja sem fastast, þrjóskur eins og skólastrákur, eftir að hafa orðið uppvís að ósannindum og blekkingum, ítrekað - að ekki sé nú minnst á umboðsleysi hans við stórar ákvarðanir.

Borgarfulltrúar hins svonefnda Tjarnarkvartetts hafa svarist í fóstbræðralag, og lýst því yfir að þeir muni ekki starfa með Sjálfstæðisflokknum eftir allt sem á undan er gengið. Núverandi meirihlutasamstarfi veltur á einum einasta borgarfulltrúi sem hefur ekki einu sinni næstu menn á lista til stuðnings við sig, og má ekki fá kvef, þá er kominn nýr meirihluti! Sá fjórði á þessu kjörtímabili.

Það er aðeins eitt orð yfir ástandið: Stjórnarkreppa. Borgarstjórn Reykjavíkur er ekki starfhæf eins og á stendur.

Alþingi Íslendinga ætti að sjá sóma sinn í því að höggva á þennan hnút og setja bráðabirgðalög sem heimila nýjar kosningar í Reykjavík. Fyrir því er fordæmi frá árinu 1934 þegar bæjarstjórn Ísafjarðar var óstarfhæf.

Þeir borgarfulltrúar sem sitja í núverandi meirihluta verða einfaldlega að endurnýja umboð sitt. Það er ekkert annað í stöðunni. Það hlýtur hver heilvita maður að sjá.

Fyrri ummæli:
Þetta verður allt í lagi Ólína þegar þið utanbæjarfólkið hættið að skipta ykkur af innri málefnum okkar Reykvíkinga ;-)

Það er engin leið að hætta

||

Rétt Ólína. Öllum landsmönnum kemur stjórn Reykjavíkurborgar við...Þetta er höfuðborg landsins alls..Ég horfði á Vilhjálm á blaðamannafundi, ströglast við að sitja áftam í borgarstjórninni...Rúinn öllu trausti borgarbúa og samflokksaðila...Hanna Birna og Gísli Marteinn flýðu af vettvangi fyrir fundinn...Það segir sitt um samstöðu meðal sjálfstæðismanna.

||

Ég er sammála því að kreppan í borginni er orðin mjög undarleg. Oddviti sjálfstæðismanna í borginni er hættur að vera þrjóskur - þrjóska hans er hætt og heimska hans er tekin við.

Hann ætlar sér(sennilega að ráði Landspabba) að sitja af sér orrahríðina með von um að borgarbúar og landsmenn allir verði búnir að gleyma þessum hamagangi og að hann geti bara með góðu móti og engum mótmælum - sest í borgarstjórastólinn að ári liðnu. Oddviti Sjálfstæðismanna - sem og líklega sjálfstæðismenn allir - vona að Gullfiska minni okkar verði búið að gleypa allt sem nú er búið að ganga á.

Málið er líka athyglivert ef maður spáir í það að það virðist enginn raunverulega þora að taka af skarið - stíga niður fæti og segja nú er nóg komið. Allir borgarfulltrúar í núverandi meirihluta eru hræddir um sitt sæti og sitt fylgi og þora ekki að standa upp og mótmæla. Þessi Mýflugnasveimur hérna mun halda áfram að ota og pota sínum tota í blóðugan borgarbúann og stinga hann án eftirmála.

||

Það hefði kannski átt að banna öðrum en akureyringum að tjá sig um Lúkasarmálið. Þetta er stóra axlarmálið, eða ekki stóra axlarmálið. Er ekki 112 dagurinn í dag? Sami fjöldi daga og klúðrið byrjaði?

||

Það er ekki stjórnarkreppa ef það er meirihluti við völd. Ef að það væri ekki hægt að mynda meirihluta vegna þess að það væru ekki til 8 borgarfulltrúar sem að vildu vinna saman, þá væri hægt að tala um stjórnarkreppu.

Það eru engin fordæmi fyrir því að Alþingi hafi bein afskipti af sveitarstjórnarmálum og satt best að segja litist mér illa á að Alþingi færi að gera það. Þá fara sveitarstjórnarmenn að biðla til Alþingis um íhlutun. Þá gætu flokkar eða sveitarstjórnarmenn sagt einfaldlega nei við samstarfi í þeirri trú að Alþingi blandist í málið. Það gæfi litlum flokkum ennþá meiri völd en nú er. Er ekki einmitt kvartað yfir því að litlir flokkar, flokkar sem að hafa einn mann hafi of mikil völd. Með svona íhlutun yrðu völd þeirra meiri.

||

Spurningin er:

Hvernig lendi Villi í þessu?

Hann skilur það ekki!!

Skiljið þið það?

||

Hvað mundi svo sem breytast ef það yrðu kosningar í borginni. Villi gæfi ekki kost á sér en hinir sex sennilega allir. Dagur yrði áfram með Björk Vilhelms og Oddnýju Sturludóttur og næðu sennilega inn þeim fjórða. Svandís Svavars næði kannski að draga einn með sér. Svo héngi Ólafur F inni. Sjálfstæðisflokkurinn fengi 34 - 36% Samfylking 30 - 34% VG 12 - 14% Ólafur F 8% og Framsókn þurrkaðist út. Breytingin, jú Samfylkingin fengi sennilega einum manni meira en hún hefði í dag og það á kostnað Framsóknar. Það mundi akkúrat ekki breyta neinu fyrir kjósendur og aðra landsmenn.

Ummæli:
Það er alveg furðuleg hvað það er hægt að sparka oft í Villa Vill sérstaklega fólk á vinstri vægnum.Maðurinn er marg búinn að biðjast afsökunar á sínum mistökum sem engin skaðaðist á og ekkert fjárhagstap varð,en þá er samt sparkað í manninn aftur og aftur.Nú ef hann vill sitja áfram þá hann um það,og reynir að vinna sína vinnu ef hann fær frið til þess vegna sparka frá fólki sem getur ekki fyrir sitt litla líf tekið við afsökunarbeiðniEr nú ekki að mál linni og við horfum fram á við,og sjáum bara hvað setur sama hvar við búum á landinu.

Verkefni: Uppbyggilegir eiginleikar
Merking: Koma með lausn;Ræða ákveðna punkta